OpenLLM-France/wikimedia huggingface dataset:
# Langensoultzbach

Langensoultzbach (en alsacià Làngesulzbàch) és un municipi francès, situat a la regió del Gran Est, al departament del Baix Rin. L'any 1999 tenia 901 habitants.
Forma part del cantó de Reichshoffen, del districte de Haguenau-Wissembourg i de la Comunitat de comunes Sauer-Pechelbronn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 692 | 707 | 686 | 765 | 850 | 901 |

## Administració

Llista d'alcaldes :
| Període | Identitat | Partit |
| 2001-2008 | Gérard Neuhard | |
| 2008- | Jacques Lobstein | |
# El Almendro

El Almendro és un poble de la província de Huelva (Andalusia), que pertany a la comarca d'El Andévalo.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 862 | 880 | 874 | 864 | 851 | 823 | 841 | 834 | 831 |
# Liu Yaming

Liu Yaming (xinès simplificat: 刘亚明) (Neijiang, juny 1962), és un pintor xinès contemporani. Estudià cinema però es va implicar en el disseny artístic arran la seva intervenció en drames televisius, acabant dedicant-se a la pintura a l'oli. Admirador de la pintura a l'oli occidental (especialment de la de Rembrandt) ha viatjat per diversos països estudiant les obres dels grans artistes. Amb seva pintura, considerada realista, ha volgut experimentar amb el llenç, intentant combinar la influència occidental amb les tradicions pictòriques xineses encara que els seus personatges són gent ordinària. Artista apassionat ha buscat una visió narrativa en les seves obres. La seva obra s'ha exposat en diverses exposicions tant a la Xina com a l'estranger (com l'exposició en solitari als Estats Units del 1994 o l'exhibició de la Tercera Biennal Internacional d'Art a Pequín el 2008). Les seves pintures han interessat, cada vegada més, els col·leccionistes d'art.

## Bibliografia

* Liu Yaming Oil Painting (edició en xinès) ISBN 7807380551 i ISBN 9787807380559

## Enllaços externs

* http://artist.cl2000.com/en/main.php?id=191 Arxivat 2013-12-26 a Wayback Machine.
* http://www.artlinkart.com/en/artist/overview/5dahuAr
* http://news.everychina.com/wz417124/liu_yaming_presents_an_oil_painting_exhibition.html
* http://en.artintern.net/index.php/review/main/html/4/1342 Arxivat 2013-12-26 a Wayback Machine.
# Juan Luis Amigo Ferreiro

Juan Luis Amigo Ferreiro, més conegut com a Juanito (Sigüeiro, 8 de desembre de 1969) és un exfutbolista gallec, que ocupava la posició de davanter.

## Trajectòria

Va començar a destacar a la SD Compostela, amb qui juga a la Segona Divisió la temporada 91/92, marcant sis gols en 15 partits. Això crida l'atenció del Deportivo de La Corunya, que el fitxa a l'any següent. No té fortuna a l'equip de Riazor, i en temporada i mitja només hi apareix en un encontre de lliga, que suposa el seu debut i el seu únic partit a primera divisió.
A mitjans de la temporada 93/94 recala al Reial Betis, però no continua i baixa a militar a equips de la Segona B. Retorna a la categoria d'argent tres anys després, al fitxar pel CP Mérida, en què ja gaudeix de més minuts.
A partir d'ací s'inicia un recorregut per diversos equips a la categoria d'argent: Llevant UE (97/98), CD Toledo (98/00), de nou a la SD Compostela (00/03) i Racing de Ferrol (04/06). En total, tot i haver jugat només un encontre a primera divisió, a Segona n'ha acumulat 277 partits, amb 26 gols.

## Enllaços externs

* Fitxa del jugador
# Mod (Escòcia)

Un mod és un festival de la cançó, arts i cultura en gaèlic escocès. Hi ha mòds locals i un mòd anual nacional, el Royal National Mod, organitzat sota els auspicis d'An Comunn Gàidhealach.
Un mod té bàsicament l'estructura de les competicions formals. Hi domina la cançó (tant coral com individual) i la música tradicional gaèlica, amb gaites i fiddle. També hi ha actes centrats en la paraula, com la lectura de poesia, les rondalles, lectura de la Bíblia o monòlegs, i competicions literàries.
Contràriament al National Mod, els mods locals solen durar un dia o dos, i atrauen una quantitat molt més petita de gent, essent l'únic esdeveniment social important el céilidh dels guanyadors.

## Etimologia

El terme mod prové de la paraula gaèlica per parlament o congrés, d'ús molt comú durant la Senyoria de les Illes. Històricament, la paraula gaèlica mòd es referia a qualsevol tipus d'assemblea.

## Festivals similars

Culturalment, els mods es poden comparar a l'eisteddfod gal·lès, encara que sense les antigues arrels, ni la faramalla druídica del Eisteddfod Nacional de Gal·les.

## Llista de mods

* Royal National Mod
* Mod de Caithness i Sutherland
* Mod de Dalriada (àrea de Lochgilphead)
* Mod de Easter Ross
* Mod d'East Kilbride
* Mod d'Edinburgh
* Mod de Glasgow
* Mod de Harris
* Mod d'Inverness
* Mod d'Islay
* Mod de Kyle
* Mod de Lewis
* Mod de Lochaber
* Mod d'Oban
* Mod de Mull
* Mod de Perthshire i Angus
* Mod de Skye
* Mod de Stirling
* Mod d'Uist
* Mod de Wester Ross
# Taylor Russell

Taylor Russell (Vancouver, 18 de juliol de 1994) és una actriu canadenca. És coneguda per protagonitzar la sèrie Lost in Space i les pel·lícules Escape Room i Waves.

## Vida i carrera

Va néixer a Vancouver, a la Colúmbia britànica, i es va criar a Toronto, Ontario.
Interpreta el paper de Judy Robinson a la sèrie de Netflix Lost in Space, un remake de la sèrie televisiva original de 1965 del mateix nom.
L'any 2019, va co-protagonitzar el thriller psicològic Escape Room. El mateix any va protagonitzar la pel·lícula Waves. El gener de 2020 li van concedir el Virtuoso Award al Festival Internacional de Cinema de Santa Bàrbara per la seva actuació en aquesta pel·lícula.

## Filmografia
### Pel·lícules

| Any | Títol | Paper | Notes |
| 2013 | If I Had Wings | Julie | com a Taylor Russell Mckenzie |
| 2015 | Suspension | Carrie | |
| 2018 | Down a Dark Hall | Ashley | |
| 2018 | Hot Air | Tess | |
| 2019 | Escape Room | Zoey Davis | |
| 2019 | Waves | Emily Williams | |
| 2020 | Words on Bathroom Walls | Maya Arnez | |
| 2021 | Escape Room 2 | Zoey Davis | Post-producció |
| TBA | Dr. Bird's Advice for Sad Poets | Sophie | Post-producció |
| 2022 | Bones and All | Maren |

### Televisió

| Any | Títol | Paper | Notes |
| 2012 | Emily Owens, M.D. | Noia dolenta #1 | Episodi: "Emily and... the Outbreak"; com a Taylor Mckenzie |
| 2013 | Blink | Jessica | Pilot televisiu no adquirit |
| 2014 | The Unauthorized Saved by the Bell Story | LarkVoorhies | Pel·lícula televisiva; com a Taylor Russell Mckenzie |
| 2014 | Pants on Fire | Jennifer | Pel·lícula televisiva |
| 2015 | Strange Empire | Cassie | Personatge recurrent, 2 episodis |
| 2015 | Falling Skies | Evelyn | Personatge recurrent, 5 episodis |
| 2016 | Dead of Summer | Laura | Episodi: "How to Stay Alive in the Woods" |
| 2017 | Sea Change | CeCe | Pel·lícula televisiva |
| 2018–present | Lost in Space | Judy Robinson | Protagonista, nominada al Premi Saturn a la millor actriu secundària en emissió per streaming (2019) |

## Referències

* ↑ Wills, Cortney. «EXCLUSIVE: Taylor Russell on bringing #BlackGirlMagic to 'Lost in Space'». TheGrio, 16-04-2018.
* ↑ Andrews, Nellie. «Lost In Space’ Renewed For Third & Final Season By Netflix; Showrunner Zack Estrin Inks Overall Deal With Streamer». Deadline, 09-03-2020.
* ↑ Yamato, Jen. «Let ‘Waves’ duo Kelvin Harrison Jr. and Taylor Russell break your heart and piece it back together». Los Angeles Times, 18-11-2019.
* ↑ Gray, Tim. «Awkwafina, Taron Egerton Get Santa Barbara Fest Salute». Variety, 18-10-2019.
* ↑ «The Tomorrow People Reboot and Blink Get Pilot Orders at the CW», 28-01-2013.
# Fistó

El fistó (de feston francés, de festone italià, del llatí tardà festo, originàriament una garlanda festiva, d'un festum llatí, banquet) o garlanda és una decoració arquitectònica que figura una cadena vegetal en forma d'arc invertit. El disseny el van fer servir els antics grecs i romans i va formar en gran part la decoració principal d'altars, frisos i panells. El seu origen és probablement a causa de la representació en pedra de les garlandes de flors naturals, fruits, etc. que eren penjades sobre la llinda d'una entrada els dies de festa o suspeses al voltant de l'altar. L'adorn es va fer servir més avant en arquitectura neoclàssica i les arts decoratives, especialment ceràmica i el treball de plateria.

## Referències

* Lewis, Philippa; G. Darley (1986). Dictionary of Ornament. New York: Pantheon. ISBN 0-394-50931-5.
* Aquest article incorpora material de l'Enciclopèdia Britànica, onzena edició que es troba al domini públic.
# Laußnitz

Laußnitz (alt sòrab: Łužnica) és un municipi alemany que pertany a l'estat de Saxònia en la regió de Lausitz. Està situada aproximadament a 2,5 quilòmetres al sud-oest de Königsbrück i uns 25 km al nord-est de Dresden. El 2022 tenia 2022 habitants. Te una estació a la línia RB33 del ferrocarril Dresden-Neustadt – Königsbrück.

## Història

El primer esment Lusenytz data del 1289. El nom significa zona pantanosa. El 1940 s'hi va afegir el llogaret de Glauschnitz, antigament part de Bohra i el 1998 s'hi va afegir l'antic municipi de Höckendorf. El primer esment Hoykendorf data de 1309.

## Referències

* ↑ «Bevölkerungsstand - Statistik» (en alemany). Statistisches Landesamt des Freistaates Sachsen, 2022. [Consulta: 10 novembre 2023].
* ↑ «Bahnhof Laußnitz» (en alemany). Deutsche Bahn. [Consulta: 10 novembre 2023].
* ↑ «Laußnitz» (en alemany). Historisches Ortsverzeichnis von Sachsen. Institut für Sächsische Geschichte und Volkskunde, 2021. [Consulta: 10 novembre 2023].
* ↑ «Höckendorf» (en alemany). Historisches Ortsverzeichnis von Sachsen. Institut für Sächsische Geschichte und Volkskunde, 2021.
# Donato Fuejo Lago

Donato Fuejo Lago (Vigo, 27 d'octubre de 1926) és un metge i polític espanyol.

## Biografia

Va cursar els estudis de Medicina en la Universitat de Cadis i la de Sevilla, llicenciant-se amb Premi Extraordinari i doctorant-se com a especialista en pulmó i cor. El seu pare va ser un dels primers metges espanyols que van estudiar a la Universitat Harvard amb una beca de la Fundació Rockefeller.
Va ser Cap clínic de l'Hospital Universitari de la Pau i va participar en el primer trasplantament de cor que es va realitzar a Espanya al costat de Cristóbal Martínez Bordiú i Vital Aza Fernández-Nespral (net de l'escriptor Vital Aza) formant part d'aquest prestigiós equip.
Va tenir els seus primers contactes amb l'activitat política durant la dècada de 1950 en conèixer a Enrique Tierno Galván, integrant-se en el Partido Socialista Popular (PSP) (denominat llavors Partit Socialista de l'Interior) i sent un dels fundadors de la Junta Democràtica d'Espanya. Precisament, la convocatòria d'una roda de premsa de la Plataforma el va portar a la presó de Carabanchel durant un temps.
En les primeres eleccions democràtiques celebrades en 1977 va ser un dels tres diputats escollits per la circumscripció electoral de Madrid en la candidatura del PSP-Unitat Socialista, al costat de Tierno Galván i Raúl Morodo Leoncio. Membre del Grup Mixt del Congrés, va participar de forma molt activa en les reunions i negociacions per a l'elaboració de la Constitució espanyola de 1978. Després de la fusió entre el PSP i el Partit Socialista Obrer Espanyol, va tornar a ser elegit diputat, ara en les llistes del PSOE per la circumscripció de Madrid en la primera i II legislatura. Va ser membre de l'Executiva Federal del PSOE. Va ser nomenat Vicepresident de l'Organització Mundial de la Salut, càrrec del qual va dimitir poc temps després. Va ocupar la presidència de la Comissió del Defensor del Poble al Congrés dels Diputats i va ser escollit vocal del Consell de Seguretat Nuclear, on pas a ser el seu president des de 1987 a 1994.

## Referències

* Donato Fujoe:"Tengo la garantía de que me controla el Parlamento", ABC, 21 de maig de 1988, pp. 22.
* Entrevista con Donato Fuejo, El País, 18 de gener de 2008.
* Fitxa en el Congrés dels Diputats.
* Fitxa en el Consell de Seguretat Nuclear Arxivat 2011-05-27 a Wayback Machine..
# Llapó de mar

El llapó de mar (Ruppia maritima) és una espècie de planta aquàtica. Malgrat el seu epítet específic,maritima, no viu al mar sinó que és una planta d'aigua dolça tolerant a la sal. El nom del gènere, Ruppia, va ser dedicat per Linnaeus al botànic alemany Heinrich Bernhard Ruppius (1689-1719).

## Distribució

Té una distribució cosmopolita en zones litorals i aiguamolls on de vegades és la vegetació dominant.

## Descripció

Ruppia maritima té les fulles primes com la de les granínies creix a partir d'un rizoma, el seu pol·len sura en l'aigua.
Els seus fruits són petites drupes que es dispersen per l'aigua i dins els peixos i els ocells que se les mengen. També té reproducció vegetativa i forma colònies.

## Referències

* 1 2 Kantrud, H. A. (1991). Classification and Distribution - Wigeongrass (Ruppia maritima L.): A literature review. U.S. Fish and Wildlife Service.
* ↑ Kantrud, H. A. (1991). Habitat - Wigeongrass (Ruppia maritima L.): A literature review. U.S. Fish and Wildlife Service.
* 1 2 3 Kantrud, H. A. (1991). Development and Reproduction - Wigeongrass (Ruppia maritima L.): A literature review. U.S. Fish and Wildlife Service.

## Enllaços externs

* Ruppia maritima a la Llista Vermella de la UICN
* Jepson Manual Treatment - Ruppia maritima
* Flora of North America
* Ruppia maritima - Photo gallery
* Plant Life In Water - Aquatic Botanist Yu Ito's Home Page
# Juan Logar

Juan Logar (nom artístic de Juan López García, 1934) és un actor de doblatge i director de cinema espanyol.
Va ser actor de teatre de ben jovenet en la dècada de 1940, actuant a 'Sor Angélica o Los granujas, i va formar de l'equip d'algunes pel·lícules rodades per Ignasi F. Iquino o Llorenç Llobet-Gràcia. En la dècada de 1950 va entrar a formar part de l'equip de Radio Nacional de España i a fer d'actor de doblatge als Estudios Fono España posant veu a Jerry Lewis o Benny Hill.
En la dècada del 1960 va fundar la productora Logar PC. El 1965 va debutar com a guionista i director de cinema amb el curtmetratge Las vidas que tú no conoces. Després dirigiria algunes pel·lícules del gènere fantaterror com Trasplante de un cerebro (1970) o Autopsia (1973), que van rebre alguns premis. No tornaria a dirigir fins 1981, quan va fer la pel·lícula juvenil Quiero soñar. El 2013 tornaria a la direcció amb la comèdia Aún hay tiempo, protagonitzada per ell mateix amb Ramón Langa i María Kosti.

## Filmografia

* Las vidas que tú no conoces (Curtmetratge, 1965)
* El perfil de satanás (1969)
* Trasplante de un cerebro (1970)
* Fieras sin jaula (1971)
* Autopsia (1973)
* Quiero soñar (1981)
* Aún hay tiempo (2013)

## Premis

* Premis del Sindicat Nacional de l'Espectacle de 1970: Premi al millor actor (Simó Andreu) per Trasplante de un cerebro
* Premis del Sindicat Nacional de l'Espectacle de 1973: Segon premi a la millor pel·lícula per Autopsia.

## Referències

* ↑ La Sala Berlanga recupera la figura de Juan Logar, Europa Press, 6 de gener de 2014
* ↑ Juan Logar. Estreno de ‘Aún hay tiempo’, al web de la Sala Berlanga
* ↑ Entrega de los premios sindicales cinematográficos, ABC, 3 de febrer de 1971
* ↑ Concesión de los Premios Sindicales cinematográficos 1974, ABC, 31 de gener de 1974

## Enllaços externs

* Fitxa de Juan Logar a ElDoblaje.
* Juan Logar, una vida en el doblaje a Patio de voces, Radio Nacional de España.
# Miquel Ustrell i Serrabogunyà

Miquel Ustrell i Serrabogunyà (Sant Julià d'Altura, 14 de maig de 1850 - 24 de març de 1924) fou un propietari de terres i de la masia de Ca n'Ustrell, documentada des del segle xiv, on va néixer i morir.

## Biografia

Va fer els estudis primaris a casa, amb la seva mare, i els secundaris amb el rector de Sant Julià, que l'acollí com a alumne. Es dedicà sempre a l'agricultura en terres de la hisenda familiar, que millorà i augmentà comprant terres veïnes. Amb l'aparició de la fil·loxera, que anorreà les vinyes del país, encapçalà una comissió d'agricultors que adoptà el sistema aplicat al Rosselló, el de replantar la vinya amb ceps americans, resistents a la malura, i empeltar-los amb les velles varietats autòctones. Uns anys més tard va crear una agrupació per mecanitzar les feines del camp de forma col·lectiva, amb la compra comuna de maquinària agrícola. Ustrell va ser també un dels promotors de la carretera de Sabadell a Matadepera (BV-1248), que s'inaugurà el 1889. En una de les vinyes de la propietat d'Ustrell es van descobrir restes d'una necròpolis i d'un poblat romans, que van anar al Museu d'Història de Terrassa, d'on depenia Sant Julià d'Altura en aquella època.
El 27 d'octubre de 1960 Sabadell li dedicà un carrer al barri d'Hostafrancs.

## Referències

* 1 2 3 Nomenclàtor. «Carrer d'Ustrell». Ajuntament de Sabadell. [Consulta: 7 maig 2014].
# Girella tephraeops

Girella tephraeops és una espècie de peix pertanyent a la família dels kifòsids.

## Descripció

* Pot arribar a fer 61 cm de llargària màxima.
* 13-14 espines i 13-13 radis tous a l'aleta dorsal i 3 espines i 11 radis tous a l'anal.
* És uniformement gris fosc, tot i que pot canviar ràpidament a una altra coloració de taques irregulars pàl·lides i fosques. Les aletes són fosques.

## Hàbitat

És un peix marí, associat als esculls i de clima subtropical que viu fins als 20 m de fondària.

## Distribució geogràfica

Es troba a l'Índic oriental: Austràlia Occidental.

## Observacions

És inofensiu per als humans.

## Referències

* ↑ Gray J. E., 1830-1835. Illustrations of Indian zoology; chiefly selected from the collection of Major-General Hardwicke, F.R.S., .... 20 parts in 2 vols. Illus. Indian Zool.
* ↑ uBio (anglès)
* ↑ Richardson, J., 1844-1848. Ichthyology of the voyage of H. M. S. Erebus & Terror,... A: J. Richardson & J. E. Gray. The zoology of the voyage of H. H. S. "Erebus & Terror," under the command of Captain Sir J. C. Ross ... during ... 1839-43. Londres: v. 2 (2): i-viii + 1-139, Pls. 1-60.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Gomon, M.F., C.J.M. Glover i R.H. Kuiter (eds.), 1994. The fishes of Australia's south coast. State Print, Adelaida. 992 p.
* ↑ Gomon, M.F., C.J.M. Glover i R.H. Kuiter (eds.), 1994.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Kuiter, R.H., 1993. Coastal fishes of south-eastern Australia. University of Hawaii Press. Honolulu, Hawaii. 437 p.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Tia Surica

Iranette Ferreira Barcellos coneguda pel pseudònim de Tia Surica (nascuda el 17 de novembre de 1940 en el barri Madureira, nord de Rio de Janeiro, Estat de Rio de Janeiro) és una cantant i actriu brasilera de l'Escola de samba de Portela.

## Nota biogràfica

Nascuda el 1940 a Madureira, un dels barris més populars al nord de Rio de Janeiro, filla de Judith i Pio Barcellos, va assistir a l'escola Portela des dels quatre anys. La seva àvia li va donar el sobrenom de Surica. La seva veritable carrera artística va començar, però, el 1966, quan ella cantà (juntament amb Maninho i Catoni) la samba de carnaval Memórias de um Sargento de Milícias, escrita per Paulinho da Viola.
El 1980 va ingressar en el grup musical la Velha Guarda da Portela, la vella guàrdia dels artistes que integren aquesta tradicional escola de samba. El 2003, Surica va publicar el seu primer disc, que contenia cançons antigues de Portela, escrites per Monarco, Chico Santana i Anice.
Com a actriu va participar en la sèrie de televisió Cidade dos Homens, així com en altres papers en programes de televisió i en diversos anuncis publicitaris.
Casa seva es coneix a Rio de Janeiro amb el nom de Cafofo de Surica, i és on rep tots els artistes relacionats amb la Velha Guarda da Portela.

## Referències

* ↑ Bortolin, Nelson. «Tem Surica na roda de samba» (en portuguès). Folha de Londrina, 12-10-2019. [Consulta: 28 setembre 2020].
* ↑ «Feijoada da Tia Surica». Arxivat de l'original el 2013-09-27. [Consulta: 23 setembre 2013].
* ↑ «Feijoada da Tia Surica no Teatro Rival». Arxivat de l'original el 2013-09-13. [Consulta: 23 setembre 2013].

## Enllaços externs

* Tia Surica - Lloc web oficial
* O Dia na Folia Arxivat 2007-02-28 a Wayback Machine. (portuguès)
* Tia Surica - Jump to discography (portuguès)
# Lava Hot Springs

Lava Hot Springs és una població dels Estats Units a l'estat d'Idaho. Segons el cens del 2000 tenia 521 habitants.

## Demografia

Segons el cens del 2000, Lava Hot Springs tenia 521 habitants, 232 habitatges, i 125 famílies. La densitat de població era de 283,3 habitants/km².
Dels 232 habitatges en un 24,1% hi vivien nens de menys de 18 anys, en un 41,8% hi vivien parelles casades, en un 7,8% dones solteres, i en un 45,7% no eren unitats familiars. En el 39,7% dels habitatges hi vivien persones soles el 19% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 3,06.
Per edats la població es repartia de la següent manera: un 27,4% tenia menys de 18 anys, un 5,2% entre 18 i 24, un 26,7% entre 25 i 44, un 21,9% de 45 a 60 i un 18,8% 65 anys o més.
L'edat mediana era de 40 anys. Per cada 100 dones de 18 o més anys hi havia 97,9 homes.
La renda mediana per habitatge era de 23.472 $ i la renda mediana per família de 38.750 $. Els homes tenien una renda mediana de 38.125 $ mentre que les dones 20.313 $. La renda per capita de la població era de 16.242 $. Aproximadament el 16,7% de les famílies i el 25,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lava Hot Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 agost 2010].
* ↑ «Geographic Comparison Table- Lava Hot Springs». American Fact Finder. Oficina del Cens dels Estats Units, 12-01-2010.
# Drob

El drob de xai és un menjar tradicional romanès que, com d'altres àpats de xai, és molt específic del període la Pasqua.
Els ingredients principals són les entranyes de xai (fetge, pulmons, melsa, cor i ronyons), verdura (ceba verda, anet, julivert, all, midó), ous (crus i bullits), pa remullat en aigua o llet. Les entranyes bullides i picades es barregen amb els altres ingredients i espècies (sal, pebre). El xai es posa en una safata i damunt s'hi barregen altres tipus de carn.
El guisat de xai és un dels plats tradicionals més populars amb una forta variació en la recepta. Una variant utilitza una làmina de massa en lloc de l'escampador. En la majoria de les variants, els ous bullits se situen al centre.
Tradicionalment, per preparar les festes de Pasqua, els creients ortodoxos sacrifiquen un xai que simbolitza el sacrifici de Crist per salvar la humanitat. D'aquest xai se n'elaboren molts plats diferents que serviran tota la família, juntament amb ous vermells típics de Pasqua i amb formatge.
En d'altres cuines s'hi poden trobar plats semblants amb xai, però possiblement el més conegut siguin els haggis escocesos. Una de les principals diferències entre aquests dos plats és el fet que els haggis es bullen a la panxa de les ovelles i no contenen una gran quantitat de greixos com el drob romanès.

## Notes

* ↑ «4 intrări : drob (bucată); drob (mâncare, cutie); drob (plantă); drob-de-munte» (en romanès). exonline (https://dexonline.ro).+[Consulta: 3 juny 2020].
* ↑ Semnificația obiceiului de a tăia mielul de Paști. Accés 3 de juny 2020.

## Vegeu també

* Cuina romanesa

## Enllaços externs

* Receptes de xai de xai, a demiel.ro Arxivat 2016-03-04 a Wayback Machine.
* Recepta de drob de xai, a petitchef.ro
* Filet de xai en massa, a culinar.ro
* Honey drob | Receptes Laura Adamache, a lauraadamache.ro